ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

TGCI พลิกกำไรแต่ไม่ปันผล
บริษัท ไทยเยอรมัน เซรามิค อินดัสทรี่ (TGCI) รายงานผลการดำเนินงานงวดปี 2552 ว่ามีกำไรสุทธิ 1.77 ล้านบาท คิดเป็น 0.002 บาทต่อหุ้น พลิกจากปี 2551 ขาดทุนสุทธิ 431.74 ล้านบาท หรือ 0.443 บาทต่อหุ้น อย่างไรก็ตาม คณะกรรมการบริษัทมีมติอนุมัติไม่จ่ายเงินปันผล
สาเหตุที่ผลประกอบการดีขึ้นเกิดจากธุรกิจเซรามิกมีปริมาณการขายเพิ่มขึ้น จากการพัฒนารูปแบบและคุณภาพของผลิตภัณฑ์ รวมทั้งสร้างความสัมพันธ์ที่ดีกับลูกค้าเดิม และความพยายามในการขยายฐานลูกค้าออกไปสู่ตลาดใหม่ และมีต้นทุนผลิตต่อหน่วยลดลง จากการประหยัดพลังงานและลดของเสียในกระบวนการผลิต ทําให้มีกำไรขั้นต้นสูงกว่าช่วงเดียวกันของปีก่อนถึง 213% และมีต้นทุนทางการเงินลดลง 48% จากการปรับโครงสร้างหนี้
ณ วันที่ 31 ธ.ค. 2552 บริษัทมีสินทรัพย์มูลค่า 3,609.4 ล้านบาท ลดลงจากสิ้นปี 2551 เท่ากับ 435.8 ล้านบาท เป็นผลจากการบริหารสินค้าคงคลัง และการตัดค่าเสื่อมราคาของสินทรัพย์ถาวรและหนี้สินของบริษัท มูลค่า 2,563.4 ล้านบาท ลดลงจากสิ้นปี 2551 เท่ากับ 437.6 ล้านบาท จากการชำระคืนเงินกู้ระยะสั้นและระยะยาวแก่สถาบันการเงิน
NCH ปฏิเสธกำไร 80 ล้าน
บริษัท เอ็น.ซี.เฮ้าส์ซิ่ง (NCH) ปฏิเสธข่าวเรื่องบริษัทมีผลประกอบการกำไรสุทธิกว่า 80 ล้านบาท และรายได้รวมกว่า 1,000 ล้านบาท ในปี 2552 เนื่องจากขณะนี้บริษัทอยู่ระหว่างการปิดงบการเงินประจำปี 2552